Tässä Jerusalem uutiset ja Pekka Sartola.
Hyvää juhannusaatoniltaa. Uutisaiheitamme tänään;
Eräs Saudi-Arabian johtavista sanomalehdistä, -
Al-Riyadh julkaisi viikko sitten pääkirjoituksen nimeltä Rauhan hinta, -
jossa tuomittiin rajusti Israelin politiikka palestiinalaisia kohtaan.
Päätoimittajan kirjoittama pääkirjoitus toteaa: -
"Israelin miehitysvaltion yritykset tulla osaksi koko aluetta -
ovat epäonnistuneet, koska se ei täytä sitoumuksiaan palestiinalaisille.
Vaikka joidenkin maiden kanssa onkin solmittu -
rauhan- ja normalisointisopimuksia, -
Israel ei nauti rauhasta ja hiljaisuudesta -
ja pysyy vieraana elementtinä koko tällä alueella niin kauan -
kuin se jatkaa palestiinalaisten oikeuksien kieltämistä -
ja kieltäytyy tekemästä myönnytyksiä rauhan saavuttamiseksi."
Pääkirjoitus on esimerkki Saudi-Arabian omaksumasta -
jyrkemmästä sävystä Israelia kohtaan, -
mikä korostaa saudimonarkian sitoutumista Palestiinan asemaan.
Julkaisun taustana on Saudi-Arabian äskettäinen -
lähentyminen kohti Irania ja toisaalta Yhdysvaltojen ponnistelut -
normalisoida suhteet Saudi-Arabian ja Israelin välillä.
Israelin ja Saudi-Arabian normalisointi oli yksi niistä kysymyksistä, -
joista keskusteltiin Yhdysvaltain ulkoministerin Antony Blinkenin ja -
Saudi-Arabian kruununprinssin välisissä tapaamisissa.
Yhdysvaltojen vetoomuksista huolimatta -
Saudi-Arabia pitää kiinni kannastaan, että normalisoituminen Israelin kanssa
riippuu palestiinalaisten kanssa käytävien neuvottelujen edistymisestä.
Amerikkalainen puolijohdejätti Intel on solminut periaatesopimuksen -
Israelin hallituksen kanssa erittäin edistyksellistä tekniikkaa käyttävän -
sirutehtaan rakentamisesta Kiryat Gatiin.
Investoinnin arvoksi Intel ilmoitti 25 miljardia dollaria.
"Tämä on kaikkien aikojen suurin investointi Israelin valtioon", -
sanoi pääministeri Netanjahu hallituksen viikoittaisessa kokouksessa
"Tämä on osoitus suuresta luottamuksesta -
Israelin taloutta kohtaan ja heijastaa tarkasti täällä rakentamamme -
vapaan talouden ja täällä kehitetyn teknologisen talouden vahvuutta."
Ilmoitus tehtiin, kun Intel-yhtiön ja Israelin valtiovarainministeriön välillä
oli päästy sopimukseen investointisuunnitelmista.
Osana sopimusta Intel maksaa 7,5 prosentin verokannan, -
joka on puolet suurempi kuin se, jonka siruvalmistaja maksaa valtiolle tänään.
Kiryat Gatin tehtaan odotetaan avautuvan -
runsaan kolmen vuoden kuluttua.
Se tulee työllistämään tuhansia työntekijöitä -
keskimääräistä korkeammalla palkalla, ministeriöstä kerrottiin.
Kun Intel Corporation tuli Israeliin noin viisi vuosikymmentä sitten, -
se on investoinut yli 17 miljardia dollaria Israeliin ja työllistää -
lähes 12 000 työntekijää neljässä eri keskuksessaan Haifassa, -
Petah Tikvassa ja Jerusalemissa sekä Kiryat Gatin tuotantolaitoksessaan.
Irlantilaisen halpalentoyhtiö Ryanairin viime sunnuntain lennolla, -
joka suuntautui Italian Bolognasta Tel Aviviin, -
tapahtui erikoinen välikohtaus.
Juuri ennen koneen laskeutumista Ben Gurionin lentokentälle, -
lentoemäntä kuulutti matkustajille: -
"Laskeudumme hetken kuluttua Palestiinaan."
Kun useat matkustajat protestoivat sitä hyvin äänekkäästi, -
lentoemäntä muutti ilmoitustaan siten, -
että lennon lopullinen määränpää on miehitetty Palestiina.
Israelilaisen Kanava 12 mukaan lentoemäntä toisti ilmoituksen -
sekä englanniksi että italiaksi.
Kun matkustajat pyysivät häntä vielä kerran oikaisemaan ilmoitustaan, -
lentoemäntä kieltäytyi ja koneessa syntyi aikamoinen meteli.
Matkustajat yrittivät kuvata lentoemäntää ja tunnistaa hänet, -
mutta heitä uhattiin pidättämisellä koneen laskeuduttua.
Irlantilaisomisteinen Ryanair-lentoyhtiö yritti pahoitella tapausta jälkeenpäin -
ja kutsui sitä vain tahattomaksi virheeksi.
Kiinan presidentti Xi Jinping haluaa selvästi vahvistaa Pekingin imagoa -
Lähi-idän uutena voimatekijänä.
Kiinan välittämä Iranin ja Saudi-Arabian välinen sopimus -
on saamassa jatkoa, kun presidentti Xi Jinping tapasi -
palestiinalaisten johtajan Mahmoud Abbasin Ramallahissa.
Hän esitteli viime viikolla Kiinan laatiman ehdotuksen -
Israelin ja palestiinalaisten välisestä mahdollisesta rauhasta.
Suunnitelma heijastelee suurelta osin aiempia kiinalaisia aloitteita, -
jotka on paljastettu viimeisen vuosikymmenen aikana.
Siinä vaaditaan kansainvälisen konferenssin perustamista -
edistämään rauhanneuvotteluja, joiden tavoitteena on -
perustaa suvereeni Palestiinan valtio -
vuoden 1967 sotaa edeltäneen mallin mukaisesti -
ja ohjaamaan projektille huomattavia määriä kansainvälistä apua.
Pääministeri Benjamin Netanjahu, -
joka johtaa nyt Israelin historian oikeistolaisinta hallitusta, -
tulee varmasti hylkäämään ehdotuksen, -
koska Jerusalemia ei tulla jakamaan ja Israelin asutustoiminta etenee -
Oslo 2 sopimuksen mukaisesti yhä syvemmälle Juudeaan ja Samariaan.
Mutta palestiinalaisille Kiina on paljon toivottavampi välittäjä -
kuin Yhdysvallat, johon sillä ei enää ole paljon luottamusta.
Äskettäisessä haastattelussa Ramallahin toimistostaan -
PA:n sosiaaliministeri Ahmad Majdalani väitti, -
että Kiina on paremmassa asemassa -
houkutella Israelia tekemään myönnytyksiä, -
koska Yhdysvallat on jo useiden vuosien ajan kieltäytynyt -
kohdistamasta Israeliin minkäänlaista tällaista painostusta.
"Emme usko, että maailman kohtalo on amerikkalaisten käsissä.
Maailmassa on muitakin nousevia voimia", sanoi Majdalani, -
joka johtaa Palestiinan kansantaistelun rintama -puoluetta, -
joka on noussut itsehallinnon ja Palestiinan vapautusjärjestön rinnalle -
mukaan politiikkaan.
Israelin Puolustusministeriön mukaan Euroopassa ja Aasiassa tapahtuvat -
geopoliittiset muutokset ovat synnyttäneet kysyntää -
Israelin uusille huippuluokan asejärjestelmille.
Israelin talous saavutti merkittävän virstanpylvään -
puolustusviennin kohdalla viime vuonna.
Puolustusministeriö julkisti viime viikolla tilaston, -
jonka mukaan Israelin puolustusteollisuuden viennin arvo -
oli kaikkiaan12,5 miljardin dollarin suuruinen, -
ja käsitti erilaisia ilmapuolustus- ja ohjusjärjestelmiä sekä drooneja.
Raportit korostavat Israelin vahvaa taloutta ja sen merkittävää, -
maailman laajuista vaikutusvaltaa, jolla on nyt myönteinen rooli -
eri maiden puolustautumisessa nousevia uhkia vastaan.
Israelin syvällinen ymmärrys vahvan puolustussektorin merkityksestä -
johtuu siitä, mitä se on itse joutunut oppimaan ajan mittaan.
Israel on kehittänyt kehittyneitä järjestelmiä, kuten Iron Dome, -
samoin Israel on luonut aktiivisen Trophy-suojajärjestelmän -
suojellakseen tankkejaan, kerrotaan puolustusministeriön tiedotteessa.
Israelin Haifassa sijaitseva asetehdas Rafael on kehittämässä -
torjuntaohjusta yliääniohjuksia vastaan.
Se kulkee tyyppinimellä Sky Sonic ja samalla se toimii myös alustana -
kehittää omaa yliääniohjusta, jos se katsotaan tarpeelliseksi.
Yhdysvallat, Venäjä, Kiina ja Iran ovat kaikki esittäneet väitteitä -
tällaisten kehittyneiden ohjusten valmistamisesta ja -
mahdollisesta käyttämisestä eri taistelutilanteissa.
Rafael tehtaan ilmoitus tuli pian sen jälkeen, kun Iran oli ilmoittanut, -
että sillä on hallussaan toimiva yliääniohjus, -
joka läpäisee kaikki tunnetut ohjuspuolustusjärjestelmät.
Ilmoituksen viesti oli myös se, -
että kyseinen ohjus yltää myös kaikkialle Israeliin.
Rafael konsernin puheenjohtaja Yuval Steinitz sanoi, -
että nykyisellä aikakaudella keskitytään enemmän -
hypersonisten ohjusten aiheuttamaan uhkaan.
Hänen mukaansa monet tahot määrittelevät yliääniohjuksiksi -
ohjukset, jotka voivat lentää yli kymmenkertaisella äänen nopeudella.
Tällaisten ohjusten uusi uhka on niiden kyky liikkua ja muuttaa lentorataa.
Yuval Steinitzin mukaan valmisteilla oleva Sky Sonic järjestelmä -
pystyy vastaamaan kaikkiin nykyisin tiedossa oleviin haasteisiin ja -
kykenee tuhoamaan kaikki tunnetut hypersoniset ohjukset maailmassa.
Israel aikoo hyväksyä 4500 asunnon rakentamisen Juudeaan ja Samariaan.
Eri hankkeiden hyväksynnät toteutettaisiin vaiheittain, -
ja niihin sisältyisi siirtokuntia Pohjois-Samariassa, -
jota tällä hetkellä vaivaavat palestiinalaisten terrori-iskut.
Jo ennen tämän päätöksen hyväksymistä, -
Valkoisen talon kansallisen turvallisuusneuvoston tiedottaja sanoi:
"Yhdysvalloille on ollut selvä jo kauan, että siirtokuntien eteneminen on -
este rauhalle ja kahden valtion ratkaisun saavuttamiselle."
Pääministeri Benjamin Netanjahu lupasi laittaa jäihin -
erittäin kiistanalaisen E1-ratkaisuprojektin, -
kun oli keskustellut Yhdysvaltojen ulkoministeri Antony Blinkenin kanssa.
Israelin hallituksen mukaan kyse ei ole pelkästään siitä, -
että me rakennamme alueelle, joka sopimustemme mukaan kuuluu meille,
kunnes yhdessä toisin sovitaan.
Kyse on myös palestiinalaisten maiden haltuunoton pysäyttäminen -
Oslo 2 kaksi sopimuksen, Israelille kuuluvalla C-alueella.
Hallituksen mukaan tällainen siirto on välttämätön, -
koska palestiinalaiset pyrkivät valtaamaan -
Länsirannan C-alueen maita, mikä saattaa johtaa -
uuden terroristivaltion perustamiseen tälle alueelle.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.